நாபா இல்லம்

நாபா இல்லம் (Nabha House) என்பது ஓர் அரண்மனை கட்டிடமாகும். இது அரியானாவின் குருச்சேத்திரத்தில் மத நிகழ்ச்சிகள் நடைபெறும் நாட்களில் நாபாவின் அரச குடும்பத்தின் வசிப்பிடமாகப் பயன்படுத்தப்பட்டது. இது 2005ஆம் ஆண்டில் இந்தியத் தொல்பொருள் ஆய்வுத் துறையால் ஏற்றுக்கொள்ளப்பட்டது. தொல்லியல் துறையினர் 9 ஆண்டுகள் மறுசீரமைப்பு பணிக்குப் பின்னர் அசல் வடிவத்திற்குத் திரும்ப 1.5 கோடி ரூபாய் செலவில் மீட்டமைத்தனர்.

 கட்டிடக்கலை 
முழு நாபா இல்லமும் உயர்த்தப்பட்ட பகுதியின் மீது கட்டப்பட்டுள்ளது. அரண்மனையின் கிழக்குப் பகுதியில் பிரதான நுழைவு வாயில் உள்ளது. கதவு மரத்தால் ஆனது. இதை அலங்கரிக்க இரும்பு ஆணிகள் பயன்படுத்தப்பட்டுள்ளன. வாயிலின் இருபுறமும் நான்கு மிகாராப்களால் அலங்கரிக்கப்பட்டுள்ளன. வாயிலினைக் கடந்து செல்லும் பார்வையாளர்கள் ஒரு செவ்வக முற்றத்திற்குச் செல்வர். வீட்டின் இரண்டாவது மாடியில் இரண்டு தூண் ஜன்னல்கள் உள்ளன. நினைவுச்சின்னங்களின் உச்சியில், பிரம்மாவுக்காக அர்ப்பணிக்கப்பட்ட 15 அடி கோவில் கட்டப்பட்டுள்ளது.

 வரலாறு 
நாபா இல்லம் மகாராஜா ஹிரா சிங் என்பவரால் கட்டப்பட்டது என்று நம்பப்படுகிறது. சூரிய கிரகணத்தின் போது சன்னிஹித் சரோவருக்கு நீராட வரும் மன்னர்களின் வசிப்பிடமாக இது கட்டப்பட்டது. சுதந்திரத்திற்குப் பிறகு, நாபா இல்லம் அரசுப் பள்ளிக்கும், பின்னர் ஆயுர்வேதக் கல்லூரிக்கும் பயன்படுத்தப்பட்டது. நாபா இல்லம் 1957 முதல் 1959 வரை குருசேத்ரா பல்கலைக்கழகத்தால் வகுப்பறைகள், அலுவலக இடமாகவும் செயல்பட்டது.

 மேலும் பார்க்கவும் 

 நாபா இல்லம் (தில்லி)

 மேற்கோள்கள் 

பகுப்பு:அரியானாவில் உள்ள கட்டிடங்கள்